Төньяҡ өлөшөндә иң бейек һырттар урынлашҡан : абсолют бейеклеге 1383 м булған Машаҡ ( Широкая тауы ) , 1327 м — Нәре , 1185 м ( Оло Шаршалыбейек тауы ) — Әүәләк , 1427 м ( Оло Шелом тауы ) — Егәлгә , шул уҡ абсолют бейеклеге 1582 м булған Оло Ирәмәл тауы . Күсәр ролен үтәгән һәм һыу айырғыс булған Уралтау һырты көнсығышҡа табан күскән , уға параллель рәүештә Ҡурҡаҡ , Ҡырҡтытау , Ирәндек һырттарынан торған тауҙар теҙмәһе урынлашҡан .